
UITTREKSEL 


'n Herwaardering van Dorotheanthus rourkei L.Bol. is nodig geag as gevolg van 
kenmerkende verskille in die kapsule sowel as die blom en die genus Sineoperculum 
word beskryf en verskille met naverwante word bespreek. `n Volledige beskrywing 
van Sineoperculum rourkei word ook verskaf en die uitwendige blomontwikkeling 
word aangedui. 


ABSTRACT 


SINEOPERCULUM VAN JAARSVELD: A NEW MONOTYPIC GENUS IN 
THE FAMILY MESEMBRYANTHEMACEAE 


A re-evaluation of Dorotheanthus rourkei L.Bol. was considered necessary as a re- 
sult of distinctive differences in the fruiting capsule and flowers, and the genus 
Sineoperculum is described. Differences to related genera are also discussed and a 
complete description of Sineoperculum rourkei is given and the external flower de- 
velopment presented. 


Sineoperculum E. J. van Jaarsveld, genus novum, Dorotheantho affine sed 
differt stigmatibus dimidio connatis, cellulis capsulae sine operculis, valvis 
sine alis, et placenta sine tuberculo. 


Tipe-spesie: Sineoperculum rourkei (L.Bol.) van Jaarsveld. 


Eenjarige vertakte kruid, opvallend gepapilleer. Blomme 5-delig, eind- 
standig, enkel, gloeiend helderrooi tot donkerrooi. Kelkblare 5, nablywend 
en uitdrogend tot `n nablywende skelet as leeftyd van plant voltooi is. 
Kroonblare 2-seriaal, skerppuntig. Die skerppuntige kroonblare raak toege- 
spits + 5 dae na die oopgaan van die blom deurdat die kroonblaarrande 
vanaf die punt na die abaksiale kant inrol wat die naald-skerp voorkoms van 
die kroonblare veroorsaak. Meeldrade 2-seriaal. Vrugbeginsel 5-hokkig 
omgekeer keëlvormig, plasentasie pariëtaal. Stempels 5, vergroei vir + helf- 
te van die lengte, nablywend aan die kapsule. 

Kapsule hokverdelend, hokvlerke afwesig, higrochasties, afgeplat 
omgekeer keëlvormig. Kleppe 5 met + 3 gelykhoekige sye. Kielweefsel son- 
der klepvlerk, afgeplat en min of meer parallel met buitenste rand van hok. 
Plasenta wandstandig en sonder plasentale knoppe. 

Verwant aan Dorotheanthus en Micropterum maar verskil deur die vyf 
stempels wat halfpad vergroei is, die kleppe wat sonder vlerk of angel is, en 
die hokvlerke wat afwesig is en die plasenta wat sonder knoppe is. 

Die Latynse naam Sineoperculum is afgelei van sine = sonder, en oper- 
culum = deksel, en verwys na die kenmerkende vlerklose hokke. 

10 mm 
Fieni 
n Bo-aansig van die kapsule 
K = Kelk 
Kb = Kelkblaar 
Ki = Klep 
Kw = Kielweefsel 
SS = Stempel en styl 
T = Tussenskot 
V = Vrughok 

BESPREKING 


In dr. Louisa Bolus se Latynse beskrywing in die Journal of South Afri- 
can Botany 35(3): 143—144 (1969) word geen melding gemaak van die morfo- 
logie van die kapsule nie, wat die belangrikste skakel in die klassifikasie van 
die familie Mesembryanthemaceae is. Dit is eienaardig dat sy ook nie meld- 
ing gemaak het van die stempels wat vergroei is of die kroonblare wat ken- 
merkend ,,verskerp” by groeitoename nie. Dr. Rourke het aan my genoem 
dat dr. Bolus onseker was oor die morfologie van die kapsule en sy was ook 
nie seker of sy die plant in die genus Dorotheanthus moes plaas nie. 
Eienaardig genoeg, het sy die saak nooit verder gevoer of daarvan melding 
gemaak in haar beskrywing nie. Die morfologie van die kapsule van 
Sineoperculum, nl. hokke sonder hokvlerke, die kleppe wat sonder vlerk of 
angel is, sowel as die vergroeide style, maak dit `n onderskeibare monoti- 


| piese genus. 


TABEL 1. 
'n Vergelyking van die kenmerke van Sineoperculum en naverwante genera. 
Sineoperculum Dorotheanthus Micropterum 


AN es Stempels halfpad | Geen vergroeiing |Geen vergroeiing 
vergroei 
Kapsule eie a. Hokvlerke Goed ontwikkelde | Hokvlerke half 

afwesig Hokvlerke ontwikkel 

b. Kielweefsel Kielweefsel met Kielweefsel met 
sonder vlerk of vlerk en angel vlerk sonder 
angel angel 

c. Plasenta sonder | Plasenta met Plasenta sonder 
knoppe knoppe knoppe 


As gevolg van die kort onvolledige Latynse beskrywing van die spesies in 
die Journal of South African Botany (1969) word `n volledige beskrywing 
van die plant geplaas. Dit is gedoen van lewende plante wat gekweek is van 
saad afkomstig van Rietputs, asook van gedroogde herbarium-eksemplare. 


Sineoperculum rourkei (L.Bol.) van Jaarsveld, comb. nov. 
Dorotheanthus rourkei L.Bol. in Journal of S. Afr. Botany 35(3): 143 
| (1969)—basionym. Jacobsen, Lex. of Succ. Pl.: 464 (Blandford, 1974). 
Typus:—3017 (Hondeklipbaai): omtrent 15 myl suid van Garies (-DD), 8 
| Aug. 1967, J. P. Rourke 814 (BOL, NBG). 


Vertakte sagte eenjarige sukkulente kruid tot 70 mm hoog en 140 mm in 
deursnee, gepapilleer. Stingels kort, platgroeiend tot neerliggend bruinrooi 
getint. Blare teenoorstandig, aanvanklik rosetvormig, verenig by basis of 
vry, blaarsteelagtig by basis, spatelvormig, of smal omgekeer lansetvormig 

of lineêr, tot 80 mm lank en tot 16 mm breed, opvallend gepapilleer aan 
abaksiale blaarvlak met skerppuntige of stomppuntige, deurskynende, half- 
rond tot langwerpige papillae tot 1,5 mm lank met punte gerig na blaarba- 
sis. Blomme 5-delig, terminaal, enkel, gloeiend helderrooi tot donkerrooi, + 
45 mm in deursnee (uitsonderlik tot 60 mm) aan skutblaarlose stele tot 70 
mm lank. Blombodem omgekeer keëlvormig, aanvanklik 4 mm hoog en 5 
mm breed en wat vergroot by groeitoename; opvallend gepapilleer. Kelk- 
blare 5, blaaragtig, bruinrooi getint, vernou, stomp of skerppuntig, die 
buitenste paar teenoorstaande en langer; 3 binneste kelkblare korter met 
membraanagtige rande; tot 10 mm lank en 3-4 mm breed by basis en ver- 
groot tot 15 mm lank en 8 mm breed by groeitoename, nablywend en uit- 
drogend to `n skelet as leeftyd van plant voltooi is. Kroonblare 2-seriaal, 
smal-lansetvormig, skerppuntig, tot 4 mm breed; binneserie 4 15 mm lank 
wanneer blom oopgaan en verleng tot + 21 mm na 5 dae met groeitoename; 
buiteserie 21 mm as blom oopgaan en verleng tot 27 mm na 4 5 dae met 
groeitoename. Die skerppuntige kroonblare raak toegespits na + 5 dae 
deurdat die kroonblaarrande vanaf die punt na die abaksiale kant inrol wat 
die naald-skerp voorkoms van die kroonblare veroorsaak. Meeldrade 2- 
seriaal, + 3 mm lank, oranje; helmknoppe geel. Vrugbeginsel omgekeer 
keëlvormig, 5-hokkig; plasentasie pariëtaal. Stempels 5, ryp na + 5 dae, 
elsvormig, gepapilleer aan binnevlak, 4,5 mm lank, vergroei aan basis vir + 
helfte van die lengte (+ 2-3 mm), nablywend aan vrug. Kapsule higrochas- 
ties, hokverdelend, hokvlerke afwesig, afgeplat omgekeer keëlvormig 4,5 
mm hoog en 8 mm breed met `n sentrale as; kleppe 5, elk met 3 
gelykhoekige sye respektiewelik 4 mm lank, sonder vlerk of angel, kielweef- 
sel afgeplat en min of meer parallel met buitenste rand van hok. Plasenta 
wandstandig en sonder knoppe. Saad veelhoekig, glad, 14—24 sade per hok 
(4 70-120 sade per kapsule), tot 18 kapsules per plant in `n leeftyd. Leeftyd 
van plante is ongeveer 5 maande. 


HABITAT 


Die plante kom verspreid voor in die Sukkulentekaroo (Acocks Veld- 
tipe Nr. 31) in `n baie droë, rooi, sanderige goedgedreineerde, plat tot 
heuwelagtige kusvlakte wat granities van oorsprong is. Die plantegroei is 
xerofities en word gedomineer deur die familie Mesembryanthemaceae. 
Reënval is hoofsaaklik in die winter en wissel van + 100-200 mm (April 
—September). Ekstra neerslag word ook ondervind as gevolg van die mis wat 
somtyds van die Atlantiese Oseaan inbeweeg en op vaste stowwe konden- 
seer. Die plante by Rietputs is versamel in assosiasie met Micropterum 
papillosum, `n naverwante eenjarige vygietipe. Die winters is matig en ryp is 
onbekend. Temperature kan soms skerp styg op still. windlose nie betrokke 

dae in die somer asook somtyds in die winter wanneer bergwindtoestande 
heers. 


VERSPREIDING 


Kom voor in Namakwaland se sanderige kusvlakte en is tot dusver slegs 
bekend van Wallekraal in die noorde tot Nuwerus in die suide. Die noorde- 
likste verspreidingsrekord, alhoewel nie gestaaf deur `n herbarium-eksem- 
plaar nie, kom by Fay Anderson wat die plant in September 1956 by Walle- 
kraal afgeneem het. Dit is die vroegste rekord bekend. 


EKSEMPLARE ONDERSOEK 


KAAPLAND—3017 (Hondeklipbaai): Omtrent 15 myl suid van Garies (-DD). 8 
Aug, 1967, J. P. Rourke 814 (BOL, NBG). 
—3118 (Vanrhynsdorp) : Rietputs (-AB), 11 Sept. 1979, H. Hall 439. 


Die morfologie van die kapsule van S. rourkei is interessant. Die afwe- 
sigheid van hokvlerke en die plasenta sonder knoppe verseker die vinnige 
vrystelling van saad in `n reënbui. Die saad bevat egter `n inhiberingsfaktor 
wat verhoed dat al die saad op een slag ontkiem; dit is `n oorlewingsfaktor. 
In kontras hiermee is die morfologie van die kapsule by Dorotheanthus en 
ander meer gespesialiseerde genera soos Cephalophyllum en Namaguanthus 
van so `n aard dat slegs enkele sade in `n reënbui vrygestel word. In hierdie 
geval ontkiem die saad weer maklik sonder enige noemenswaardige inhibe- 
ringsfaktor. Hierdie gegewens is eksperimenteel vasgestel onder gekon- 
troleerde glashuistoestande. 

Nog `n interessante eienskap van die kapsule by S. rourkei is die kelk- 
blare wat nablywend is en vergroot en dan verdroog tot `n nablywende 
skelet. Sou dit miskien `n ontwikkeling wees wat gebaseer is op oorlewing? 
Die habitat van $. rourkei is af en toe, veral in die wintermaande, onderhe- 
wig aan mis vanuit die see. Dit is moontlik dat die vogtige mis op die kelk- 
blare kondenseer en dan sodoende ekstra vog aan die ontkiemende saad 
asook aan jong plante in die omgewing van die moederplant verskaf. 


KWEEKPOGINGS EN EKSPERIMENTE 

Ontkieming van die saad was tot dusver slegs gedeeltelik suksesvol. `n 
Baie klein persentasie van die saad wat te Rietputs deur my en Bruce Bayer 
versamel was, het wel ontkiem. Die saad is gesaai onder gekontroleerde 
glashuistoestande in Kirstenbosch. op 29/3/77 in `n sanderige, goedge- 
dreineerde leemgrond en slegs 31 saailinge is voortgebring. Ontkieming het 
sporadies plaasgevind van 13/4/77 tot Mei 1977. Die saailinge is oorgeplant 
in asbestoshouers op 12/5/77 in `n soortgelyke medium. As gevolg van die 
hoë minerale inhoud van die grond van sy natuurlike habitat, is die saailinge 

gereeld bemes met `n vloeibare kunsmis. Die eerste blomme het op 20/8/77 
verskyn en die plante het aangehou met blom tot einde September en begin 
Oktober. Eksperimente is gedoen op 22 verskillende blomme van verskil- 
lende plante en die doel daarvan was om die algemene uitwendige ontwik- 
keling van die blomme te ondersoek. die metode is as volg aangewend: 
Twee-en-twintig blomme van verskillende plante is geëtiketteer en die 
volgende informasie en resultate is onttrek: 
1. Gemiddelde blomleeftyd: 4 9 dae. 
2. Die lengte van die kroonblare by blomopening is: 
(a) binne-serie gemiddeld 17 mm wat tot 21 mm verleng; 
(b) buite-serie gemiddeld 21 mm wat tot 27 mm verleng. 
3. Tydperk wat stempels neem om ryp te word ná die blomopening—3 tot 
4 dae. 
4. Tydperk vanaf blomopening totdat die kroonblare “verskerp” 4 5 dae. 

